钦定古今图书集成/明伦汇编/官常典/第074卷 > 临川王正义
## 钦定古今图书集成/明伦汇编/官常典/第074卷 > 临川王正义

按《南史梁临川靖惠王传》，靖惠王宏长子正仁早卒，
谥哀世子正仁弟正义嗣。正义字公威，初以王子封
平乐侯，位太常卿，南徐州刺史。属武帝幸朱方，正义
修廨宇以待舆驾。初，京城之西有别岭入江，高数十
丈，三面临水，号曰“北固。”蔡谟起楼其上，以置军实。是
后崩坏，顶犹有小亭，登降甚狭。及上升之下，辇步进，
《正义》乃广其路，傍施栏楯。翌日上幸，遂通小舆。上悦，
登望久之，敕曰：“此岭不足须固守，然京口实乃壮观。”
乃改曰北顾，赐《正义》束帛。后为东扬州刺史，薨。